འབྲུག་ཨ་མི་ཏ་བྷ་རི་མགོ་ནི་ང་ཚོའི་ནང་གི་གོ་རྟོགས་བསྐུལ་སློང་ལ་སེམས་བསྐུལ་བྱེད་པའི་གནས་ཤིག་ཡིན།འབྲུག་ཨ་མི་ཏ་བྷ་རི་མགོའམ།ང་ཚོའི་དགོན་པ་དང་ཆོས་ཚོགས་སུ་མི་སུ་ཞིག་བསླེབ་ནའང་དེ་དག་གི་རྒྱུད་ལ་རྨོངས་གཉིད་སད་རྒྱུའི་བསྐུལ་མ་ཡོང་རྒྱུ་ནི་ང་དང༌།ང་ཚོའི་བླ་མ་དང་ཆོས་བྱེད་ཀུན་གྱི་སྨོན་འདུན་ཡིན།སྐབས་རེ་ཆོས་སྒོར་ཞུགས་རྗེས་ཀྱང་སྐྱེས་བུ་འགའ་འཕྲུལ་སྣང་དང་ཉོན་མོངས་ཀྱི་བག་ཆགས་ནང་ཚུད་པ་མཐོང་དུས་བློ་ཕམ་ཆེན་པོ་ཡོང་གི་འདུགལྟ་བ་གསལ་དུ་འགྲོ་རྒྱུའི་ཚབ་ཏུ་འཆིང་བ་དམ་དུ་འགྲོ་བ་དང༌།བདག་འཛིན་ཆུང་དུ་གཏོང་རྒྱུའི་ཚབ་ཏུ་ཆོས་དེ་བདག་འཛིན་ཆེ་རུ་གཏོང་བའི་ཁག་སྙད་ས་ཞིག་ཏུ་འགྱུར་གྱི་ཡོད།འདིས་གང་ཟག་དེས་ཆོས་ཉམས་ལེན་ཡང་དག་བྱེད་ཀྱི་མེད་པའམ།ཡང་ན་ཆོས་ཀྱི་དོན་མ་རྟོགས་པ་མཚོན་གྱི་ཡོད།